runetrust/blame-folketinget-dk huggingface dataset:
Troels Ravn (S), 2005-05-25:
Vil hr. Søren Krarup ikke forsøge at give mit blot ét konkret eksempel på, hvordan Dansk Folkeparti vil vise sig både handlingsorienteret, handlingsduelig, handlingsvenlig i forhold til at være med til at løse de her problemer med manglende kvalitet i tolkningsbistanden?
Mikkel Bjørn (DF), 2024-01-10:
Heller ikke Venstres ordfører kan redegøre for en eneste konkret fordel, som Danmark drager af at være medlem af statsborgerretskonventionen, der beskytter bandemedlemmer og voldtægtsforbrydere, hjemmerøvere, og jeg ved ikke hvad, i ét væk.
Flemming Møller Mortensen (S), 2021-05-05:
Vi har tillige bistået med medicinsk udstyr og sundhedspersonale til covid-19-bekæmpelse i bl.a. Ukraine, Albanien og Slovakiet, og jeg er glad for, at vi også kan hjælpe Indien i den kritiske situation, som landet står i netop nu, både med donation af respiratorer og med et humanitært bidrag til det indiske Røde Kors.
Monika Rubin (M), 2023-05-31:
Og det undrer mig egentlig, at dem, jeg får mest røg fra på det her, særlig er de venstreorienterede her i salen, for jeg havde egentlig troet, at det ville være et forslag, der ville medføre klapsalver, for det handler jo netop om, at vi skal hjælpe dem, der har det største behov.
Keld Albrechtsen (EL), 2003-11-04:
Så handler det om at komme ned i selve regelsættets grundlag og få ryddet op f.eks. i de mange mærkværdige aktiveringssystemer, som man tvinger folk ud i, og der kunne jeg godt ønske mig, at de forslag til vedtagelser, der lå på bordet her i dag, kom noget længere ned i selve de problemer, vi står i.
Søren Søndergaard (EL), 1999-04-23:
Som en backbencher her i Folketinget, der sidder helt nede bagi, skal jeg give fru Dorte Bennedsen fuldstændig ret i, at det nogle gange kan være utrolig vanskeligt at høre, hvad der foregår oppe fra talerstolen, så det skal jeg ikke lægge fru Dorte Bennedsen til last.
Lars Løkke Rasmussen (V), 2002-04-02:
Der er mere ræson i, at det er den ansvarlige ressortminister, der får de indberetninger og dermed også umiddelbart får det overblik over, hvordan ligestillingsarbejdet skrider frem i landets kommuner, som ligestillingsministeren kan bruge i sine generelle bestræbelser på at fremme ligestilling i det danske samfund.
Maria Durhuus (S), 2024-05-03:
Vi bliver også nødt til i en arbejdsgruppe at kigge ind i, når du kommer fra et andet land, hvordan du er kommet hertil, og hvilke mennesker der har fået dig hertil, for jeg er overbevist om, at der ikke sidder kvinder i Colombia med en »Turen går til Danmark«-bog og tænker, at de rigtig gerne vil til udkanten af Struer.
Özlem Sara Cekic (SF), 2015-03-24:
Vi er ikke sådan fuldstændig enige om, hvad der skal gøres, men grundlæggende er der jo – også fra ministrenes side – en anerkendelse af, at der er et problem, og også en anerkendelse af, at det foreløbige tal, vi har, på 60.000 er for højt, og at det vil man gerne gøre noget ved.
Jørgen Arbo-Bæhr (EL), 2005-05-10:
Indbefatter det de aktiveringsordninger, som består i, at kommunerne i jobcentre og produktionshuse, og hvad de ellers kalder det, bruger kontanthjælpsmodtagere, som ikke får løn, til at udføre pakkeopgaver for private firmaer, og hvor der ikke er nogen udsigt til, at de her mennesker kommer ud i et ordinært arbejde, men bliver fastholdt som arbejdsløse i de her aktiveringsprojekter år ud og år ind?
Mona Juul (KF), 2023-11-21:
Vi skal også tage stilling til, om vi vil ophæve databeskyttelseslovens § 13, stk. 1-3 og 5-9 om behandling af personoplysninger i forbindelse med markedsføring, fordi det alligevel anses for tvivlsomt, om disse dele af bestemmelsen ligger inden for medlemsstaternes nationale råderum i databeskyttelsesforordningen.
Frank Aaen (EL), 2000-10-31:
Så vil jeg gerne sige til sidst, at der var en indrømmelse i pakken, som det er usikkert, om vi får opfyldt, nemlig den forbedring for børnefamilier i en række af landets kommuner, 21 i alt, hvor man i dag ikke får forældrerabat, hvis man har barnet i skolefritidsordning, mens man får rabatten, hvis de er på fritidshjem eller daginstitution.
Kathrine Olldag (RV), 2020-12-09:
Så vil jeg spørge konstruktivt og positivt ind til det, nemlig: Hvordan vil Venstre som det helt store kommunalt bærende borgmesterparti arbejde aktivt for, at den her dagsorden bliver relevant i den kommende valgkamp, hvor måske også en ny generation af Venstrepolitikere kommer til?
Kristian Jensen (V), 2017-05-19:
Såfremt udgifterne til flygtningemodtagelse viser sig at blive højere end forventet, vil udviklingsbistanden først skulle betale pengene tilbage på finanslovsforslaget 2 år efter, dvs. – hvis det var i år – på finanslovsforslaget for 2019, medmindre der er helt exceptionelle undtagelser a la det, vi så i efteråret 2015.
Lars Løkke Rasmussen (V), 2016-06-01:
Det var også derfor, at jeg i sidste uge holdt et topmøde på Marienborg – det var det, hr. Pelle Dragsted, som selv deltog, kaldte millionærtopmødet; jeg ved ikke, om han har en hemmelig sidebeskæftigelse, vi andre ikke har hørt om – hvor mange parter som f.eks. LO og 3F og sådan nogle var med.
Birthe Rønn Hornbech (V), 2008-05-20:
Det, jeg hører hr. Peter Skaarup sige - og starter med at sige, fuldstændig som jeg gjorde det - er, at integrationsindsatsen er vigtig, at det er vigtigt, at indvandrere, nydanskere, eller hvad vi nu kalder dem, får arbejde og er med i fritiden, at de bliver en del af samfundet og accepterer de danske værdier.
Kim Behnke (FRI), 2000-09-07:
Kigger man på den udvikling, der har været siden 1973 - og det er jo det referencepunkt, regeringen helst vil have - er det sådan, at ser man i Økonomisk Oversigt fra maj sidste år og december sidste år og sammenligner de tal, der ligger, så er en pensionist, der bor til leje, i den situation, at den disponible indkomst inklusive ATP er steget med sølle 4 pct.
Rune Lund (EL), 2016-05-13:
Hvis vi f.eks. snakker kontanthjælp, skal vi jo ikke glemme, at for at man overhovedet kan få kontanthjælp i det her land, så må man jo ikke eje for mere end 10.000 kr.; så må man ikke have værdier, der kan omsættes, sådan at man har for mere end 10.000 kr.
Jørgen Poulsen (RV), 2010-05-28:
Vist kender vi da lande, som render fra deres løfter og stiller ting i udsigt, som de ikke kan indfri, men det har altid været sådan, at når danske ngo'er har indgået aftaler og lavet fremtidsplaner med partnere i udlandet og har haft navnet Danida og Danmark i ryggen, så har det været bedre end penge i banken.
Karsten Hønge (SF), 2011-05-10:
Man må altså anerkende udfordringen for de her 3.500 unge, som er i erhvervsuddannelserne, som ofte kan være truet af frafald af andre grunde, nemlig fordi de måske har en løsere uddannelsestilknytning, og at de i øvrigt er presset af arbejdstider, der kan være meget mere faste arbejdstider på erhvervsuddannelserne, end man har som studerende, så de har i forvejen en række udfordringer at kæmpe med i forhold til de studerende.
Peder Hvelplund (EL), 2025-02-25:
Derfor synes jeg også, det er ærgerligt, som jeg også har påpeget over for flere ordførere, at regeringen har sløjfet det demokratiudvalg, som ellers blev besluttet af den tidligere regering som en opfølgning på minksagen, på trods af at der reelt set stadig væk er opbakning til det i Folketingssalen, hvis man tæller mandater.
Anne Baastrup (SF), 2002-11-26:
Men selv om man tabte sagen, er der jo en generel interesse for retssamfundet som sådan for at finde ud af, hvad der helt konkret er gældende ret, og derfor mener jeg, at det ville være helt naturligt, at man i langt højere grad begyndte at anvende domstolene som retskabende institutioner i de situationer, hvor der er tvivl. Jeg håber meget, at denne diskussion og den beretning, som jeg ser meget frem til at vi skal have lavet, kan få diskussionen til at bygge på et lidt fastere grundlag.
Tom Behnke (KF), 2008-04-21:
Den ene mulighed for at motivere de her unge mennesker til at lade knive og pistoler ligge derhjemme - hvis de overhovedet har den slags, for en stor del af de her våben er det jo ikke engang tilladt at have på bopælen - og ikke tage dem med i byen er gennem holdningskampagner, og man er jo allerede i fuld gang med at lave forskellige kampagner, der skal holdningsbearbejde unge mennesker til at vide, at det ikke er in, at det ikke er fedt at rende rundt med kniv i nattelivet.
Lene Espersen (KF), 2007-01-11:
Endelig vil jeg også fremhæve, at netop det, at familiemønstrene er så forskellige, at man kan have børn af tidligere ægteskab, og at der er sammenbragte børn og fælles børn, altså gør dispositionsmulighederne og dermed måske også det, man mener er den retfærdige fordeling, bedre, når man får større frihed til at disponere selv.
Troels Ravn (S), 2019-02-27:
Og når nu ministeren har bevæget sig ud ad den vej og garanterer det hjemme i sin egen valgkreds, ville det da være ret og rimeligt, at man også på samme vis i den samme region, altså i Tønder, i Toftlund og i Skærbæk, garanterer, at der er det beredskab, som der er i dag.
Susanne Eilersen (DF), 2015-05-05:
For at forebygge det mener vi, at vi skal kigge på politiressourcerne ude lokalt, og at opklaringsprocenten skal stige, og ikke mindst mener Dansk Folkeparti, at grænsekontrollen skal genindføres – altså den, der blev etableret af den forrige regering sammen med Dansk Folkeparti.
Sara Olsvig (IA), 2014-04-29:
Hvis det handlede om f.eks. nogle af de mange andre former for lossepladser, hvor affaldet kommer fra gamle militærinstallationer og andre installationer, som har været etableret rundtomkring i Grønland i tidens løb, og som man ikke har varetaget en oprydning af, så undrer det mig rigtig meget, at man ikke har villet spørge.
Kristian Thulesen Dahl (DF), 2000-10-25:
Jeg er en meget stor tilhænger af, at man laver aftaler frem for bare at lave lovindgreb, men jeg studser alligevel lidt, når ministeren mener, at TV2 i højere grad vil leve op til en frivillig aftale end til en lov, for jeg går ud fra, at ministeren er af den opfattelse, at en tv-station som TV2 naturligvis vil overholde den lovgivning, der findes i landet.
Kristian Thulesen Dahl (DF), 2002-01-16:
Derfor skal vi også have en konstruktiv debat om det, og derfor vil jeg også gerne på et tidspunkt have en god debat med statsministeren f.eks. om, hvorvidt det forslag til familiesammenføringsregler, som Kommissionen stillede med, ikke er i dyb modstrid med det, som regeringen er gået til valg på om familiesammenføringsregler for Danmarks vedkommende, og om det ikke er godt, vi har et forbehold, der gør, at vi kan have strammere regler, end hvad de andre i givet fald måtte vedtage.
Jørgen Arbo-Bæhr (EL), 2006-11-24:
Det forslag, vi behandler her, er et godt og socialt forslag til glæde for nogle af de personer, som har det sværest med hensyn til at komme ind på arbejdsmarkedet, et af den slags forslag, som man kunne kalde gode socialpolitiske, beskæftigelsespolitiske tiltag, et af den slags forslag, som naturligvis skal være finansieret solidarisk over det danske skattesystem, som vi kender det fra opbygningen af velfærdssamfundet i Danmark.
Brian Mikkelsen (KF), 2000-04-05:
Nr. 2: Det er også et udtryk for, når magtens arrogance er værst, at man fra et af regeringspartiernes side beskylder forslagsstillerne - det er trods alt fem af Folketingets partier, og jeg kunne høre tilslutning fra næsten to i hvert fald også; det synes jeg, regeringen skal tænke på, når den behandler forslaget her - for lefleri for lokale områder.
Morten Bødskov (S), 2004-01-30:
Vi synes, det er godt, at retsplejelovens almindelige proportionalitetsprincip skrives ind som grundprincip for enhver kontakt mellem politi og børn, og vi synes, det er godt, at princippet skærpes, således at barnets alder og ikke mindst hensynet til, at man får inddraget forældre og sociale myndigheder hurtigst muligt, også er med.
Trine Bramsen (S), 2022-05-04:
Det er jo det, der gør vores folkestyre så godt og så stærkt, at vi lytter til de problemstillinger, der er ude i den virkelige verden, og at vi også herinde holder balancerne, for der er balancer, der skal holdes her, og det hører jeg heller ikke spørgeren sige andet end at der er.
Mogens Jensen (S), 2019-12-05:
Tidsperspektivet for den her lov er jo det, at der blev fremsat et lovforslag tidligere på året, og at der faktisk allerede i 2016 blev nedsat en række eksterne ekspertfora, som er kommet med udtalelser om strukturen for den fremtidige lovgivning på området, og lovforslaget har taget udgangspunkt i de anbefalinger.
Rasmus Nordqvist (ALT), 2017-01-27:
Det er politisk, når vi udvælger landene, der skal afholde det, det er politisk, når man tager beslutninger om udelukkelse af et land eller boycot af et land, som der tidligere har været, og derfor kan man ikke sige, at vi skal holde sport og politik adskilt i de her former for organisationer.
Torsten Schack Pedersen (V), 2021-02-03:
Så jeg vil gerne bede om en politisk tilkendegivelse fra ministeren om, at ministeren lover at arbejde for at få genbesat den stilling, så servicen igen kan udføres lokalt, og at manglende medarbejdere hos Fødevarestyrelsen ikke skal forringe virksomhederne i Thys konkurrenceevne.
Helle Thorning-Schmidt (S), 2014-11-04:
I forhold til det, der bliver spurgt om med hensyn til tålt ophold, vil jeg sige, at jeg desværre ikke tror, at vi kan leve uden noget, der hedder tålt ophold, for der er jo mennesker i dette land, som ikke bør være her, og som har gjort noget kriminelt enten i det land, de kommer fra, eller i Danmark, og som vi har vanskeligt ved at sende ud til et andet land, enten fordi man dér ikke vil modtage dem, eller fordi de ikke er statsborgere i et andet land.
Thor Pedersen (V), 2006-01-12:
Derfor er det sådan, at alle også er enige i – de, der går ned i materien og tager det alvorligt – at der ikke er plads til, at den offentlige sektor pumper flere penge ud end det, der i forvejen er besluttet, altså at man ikke har en mere ekspansiv finanspolitik end den, der er planlagt, for så går det galt.
Susie Jessen (DD), 2023-12-14:
Ordføreren er jo fra Lolland, og når vi kigger i den her landdistriktsredegørelse, som vi behandlede tidligere, er det jo et af de områder i landet, der halter efter på rigtig mange områder, desværre – det er et område, jeg holder rigtig meget af – fordi der er faldende fødselstal og befolkningstilbagegang.
Villy Søvndal (SF), 2007-10-04:
Det kunne være godt, hvis vi havde et offentligt sundhedsvæsen, som fungerer, hvor der er akutbehandling af alle livstruende sygdomme, hvor der er ambitiøs forebyggelse for en bedre folkesundhed, og hvor der er sygesenge til alle, også de ældre medicinske patienter, så de ikke skulle ligge i rækker på gangene.
Maria Reumert Gjerding (EL), 2018-03-16:
Jeg er fuldstændig enig i, at små skilte – f.eks. hvor der er en landmand, der gerne vil sælge lokalt producerede råvarer – eller lejlighedsskilte for loppemarkeder eller sportsarrangementer, der kan understøtte de lokale aktiviteter, er fint nok.
Mimi Jakobsen (CD), 2000-05-17:
Og det vil jeg så sige som det sidste argument fra CD for at anbefale folk ikke bare at lytte til økonomer, fordi der ryger kæden nok hurtigt af, det kan den såmænd også gøre under en debat som denne her, men prøv engang at sidde ned bare i nogle få minutter indimellem og tænk med sund fornuft: Hvad er det, det her drejer sig om?
Kristian Bøgsted (DD), 2023-11-03:
Hr. Nick Zimmermann ved udmærket også godt, at hvis man bare gik ind for, at man skulle det hele, så ville vi heller ikke stå hernede i Folketingssalen og stemme for gode forslag, der indebærer stramninger på det her område, og som bl.a. bliver fremsat af hr. Nick Zimmermann og Dansk Folkeparti.
Line Barfod (EL), 2004-02-27:
Vi kan diskutere fra nu af og til juleaften om alle mulige tekniske fiksfakserier, om smileyer i rødt, gult og grønt, om screeninger, hvor Arbejdstilsynet skal gennemgå samtlige mulige arbejdsmiljøproblemer på en arbejdsplads i løbet af 1½ time.
Ulla Tørnæs (V), 2001-05-09:
Når det drejer sig om ønsket om at danne en selvstændig, suveræn nation, ja, så er Venstres holdning helt klar og i øvrigt uændret, og her er det vigtigt for mig at understrege, at det er den færøske befolkning, der selv afgør Færøernes fremtidige tilknytningsforhold til Danmark, således som det også kommer til udtryk i det forslag til vedtagelse, som vi i dag har fremsat i fællesskab med et flertal i Folketinget. Skal jeg uddybe det, vil jeg understrege, at hvis det færøske folk ønsker, at Færøerne skal være en selvstændig nation uden for rigsfællesskabet, vil vi efterkomme dette ønske, ligesom vi vil imødekomme et ønske om at udvikle samarbejdet inden for rigsfællesskabets rammer.
Pernille Vigsø Bagge (SF), 2009-02-19:
Det er meget vigtigt, at mennesker i prostitution, som henvender sig til myndighederne med håbet om et andet liv, mødes med forståelse for deres situation og med et berettiget håb om, at der kan være en vej ud af prostitution, og ikke med uopfyldelige krav og manglende viden hos dem, som skal hjælpe.
John Vinther (KF), 2001-06-01:
Det lyder næsten, som om hr. Peter Skaarup ikke har læst bemærkningerne til bemyndigelsesforslaget. Hvis det havde været tilfældet, ville hr. Peter Skaarup have kunnet konstatere for det første, at bemyndigelsesbestemmelsen er subsidiær i forhold til planlovens almindelige bestemmelser, for det andet, at loven kun finder anvendelse, efter at regeringen har indledt forhandlinger med den pågældende kommune, regeringen kan altså ikke bare handle hen over hovedet på kommunerne, det ville have været tilfældet i det oprindelige forslag, og for det tredje, at regeringen kun kan anvende bemyndigelsen i helt særlige tilfælde, hvor man altså ikke kan opnå formålet ved at gøre brug af planlovens almindelige regler.
Mette Frederiksen (S), 2012-11-27:
Det er et spørgsmål om, at når man normalt vurderer strukturelle effekter af den økonomiske politik, der føres, eller af den arbejdsmarkedspolitik, der føres, gør man det jo på baggrund af ændringer, der vil strække sig over en tidsperiode, og som grundlæggende vil ændre på nogle forhold på arbejdsmarkedet.
Lisbeth Bech Poulsen (SF), 2017-05-10:
Det er, fordi man har besluttet sig for det og har en målsætning om, at vores energi skal være grøn, at vores vejtransport, håber jeg, skal være grøn, at vi skal have mindsket luftforureningen, som der er hundredvis af danskere, der dør af, og der er titusindvis af danskere, som får luftvejssygdomme.
Mette Frederiksen (S), 2021-04-27:
Jeg er i øvrigt fuldstændig enig i, at der skal findes en løsning, ikke mindst af hensyn til den lokalbefolkning i Midtjylland, som lider under de udlændinge, som begår kriminalitet og hverken respekterer det danske samfund, deres medborgere eller i øvrigt de almindelige spilleregler, der er i vores samfund – desværre.
Hans Christian Schmidt (V), 2013-04-10:
Og det eneste, jeg bare sagde til ministeren, og som jeg synes ministeren skulle tage med i sine overvejelser, var: Hvis det her sker og måske også sker igen, så lad os da gøre det på den almindelige, sunde danske manér, altså at vi gør det for det, vi behøver at give for det.
Leif Lahn Jensen (S), 2010-04-23:
Det er jo bl.a. også derfor, vi står her i dag, nemlig for at sige: Jamen et er, at man har gjort alle de ting, man har på praktikpladsområdet og de andre ting, noget andet er, at vi også skal skabe jobbene, og de job bliver skabt via offentlige investeringer, og de offentlige investeringer er jo typisk i byggefagene og andre steder, og det vil sige, at det så er den her murermester og tømrermester, som jeg snakkede om før, som får mulighederne.
Benny Engelbrecht (S), 2010-03-05:
Jeg skal blot høre, om det er ordførerens opfattelse, at der intet findes – ingen udvikling, ingen teknologi – på nuværende tidspunkt, som kan tænke intelligent, at der ingen smarte løsninger findes softwaremæssigt, som f.eks. Better Place-projektet, som faktisk har løst en række af de udfordringer, der er i forbindelse med lige præcis de intelligente løsninger.
Margrethe Vestager (RV), 2000-02-24:
Hvis man ser på, hvad der er perspektivet, så er det jo at forsikre og styrke vores uddannelser på det mellemlange videregående niveau og sikre den regionale forankring af uddannelsesinstitutionerne, som jeg tror Folketinget vil være unisont enige om er meget afgørende for ikke alene den fortsatte udvikling af det danske uddannelsessystem, men også for den fortsatte udvikling af det danske samfund.
Michael Aastrup Jensen (V), 2022-06-02:
Og når ministeren står og siger så klokkeklart, at vi skal investere i vores forsvar, fordi det er nødvendigt i forhold til den her afskrækkelse af Putin, og ikke mindst også når vi ved, at NATO jo forventer, at vi kommer i gang med vores forsvarsforhandlinger nu, mener ministeren så ikke, at regeringen burde vågne op og tage imod den opfordring, der kommer fra bl.a. Venstre, om, at vi igangsætter forsvarsforhandlingerne nu, sådan at vi kommer i gang nu?
Martin Lidegaard (RV), 2017-01-19:
Det, der er væsentligt, og som vi virkelig kan gøre noget ved her og nu, og det, som jeg synes måske er det væsentlige budskab at få ud herfra, er så, at hvis man skal kunne bedrive den historiske forskning, og hvis man skal kunne nå frem til nogle konklusioner, ja, så kræver det selvfølgelig, at man får adgang til arkiverne, at det ikke er forbudt at benævne det folkedrab, hvis det er det, man mener er den rette betegnelse som historiker eller som en hvilken som helst anden.
Joachim B. Olsen (LA), 2018-12-11:
Men danskerne har altså ikke – og jeg skal ikke kloge mig på, hvorfor de ikke har – taget det til sig i samme omfang, men de politiske forsøg og vores ønsker herindefra om ligesom at få dem til at gøre det er åbenbart ikke noget, der helt bider på dem.
Mads Rørvig (V), 2010-04-29:
Jeg har også været i gang med min regnemaskine og regnet lidt på de forslag, som S og SF har stillet igennem det sidste år, det giver tilsammen 50 mia. kr., og det kan jeg så forstå ikke passer, men dem skal man så lægge oven i de 24 mia. kr., som er konvergenskravet fra EU.
Jakob Engel-Schmidt (M), 2024-11-21:
Der har været mange modeller på bordet, og dem af jer, der har været med i forhandlingerne – det har I alle sammen – har også kunnet huske de her fuldstændig umulige regnearkskombinationer, hvor man kunne se, hvordan de forskellige grafer ændrede sig, afhængigt af hvilken decimal man rykkede på regnearket.
Astrid Krag (SF), 2010-04-27:
Jamen i forlængelse af det, jeg også spurgte ministeren om i forhold til det med det frie valg og hvad man betragter som værende det vigtigste frie valg for de ældre borgere fra Venstres side – det er jo et af de eksempler, som Enhedslisten har taget med i bemærkningerne til det her beslutningsforslag, nemlig et ældre menneske, som gennem hele sit liv har været B-menneske, som har nydt de sene aftentimer, og som har nydt at kunne sove længe næste dag – vil jeg spørge: Mener hr. Erling Bonnesen, at det er rimeligt, at den ældre har mulighed for selv at vælge, hvornår vedkommende vil i seng, og hvornår vedkommende selv vil stå op?
Morten Helveg Petersen (RV), 2002-12-06:
Ved at omprioritere aldersbetingede ydelser som eksempelvis boligydelse og rabat i ejendomsværdiskatten til velhavende ældre til fordel for økonomisk set svagt stillede ældre kunne man have gjort noget med perspektiv i, men regeringen havde ikke modet til denne prioritering.
Mikkel Bjørn (DF), 2024-02-22:
Jeg synes måske særlig, det var vildt at høre Enhedslistens ordfører påstå, at i forbindelse med alle de integrationsproblemer, vi har med mellemøstlig indvandring herhjemme, er det Dansk Folkeparti, der er ansvarlige for, at folk eksempelvis kaster ting efter politibiler og brandbiler eller studentervogne.
Kim Andersen (V), 2008-04-29:
Vi ved, at inden for de næste 10 år skal halvdelen af alle små og mellemstore danske virksomheder skifte ejere, og inden for de næste 5 år skal omkring en tredjedel skifte ejere, så vi tror faktisk, at det her forslag kan få rigtig stor og positiv betydning for den underskov af små og mellemstore virksomheder, som præger dansk erhvervsliv.